**ENHMEΡΩΣΗ ΠΡΩΤΟΕΤΩΝ ΦΟΙΤΗΤΩΝ**

**Ιστοσελίδα του τμήματος: accfin.uoi.gr**

**Απόκτηση κωδικών πρόσβασης μέσω της υπηρεσίας (https://uregister.uoi.gr/)**

Εφόσον ολοκληρωθεί η εγγραφή (<https://accfin.uoi.gr/anakoinosi-gia-tin-oloklirosi-tis-eggrafis-ton-neoeisachthenton-foititon-gia-to-akadimaiko-etos-2021-2022/>), ο φοιτητής θα ενημερωθεί μέσω της ιστοσελίδας του τμήματος (**θα αναρτηθεί ανακοίνωση με τίτλο “ΕΝΕΡΓΟΠΟΙΗΣΗ ΛΟΓΑΡΙΑΣΜΟΥ”)** για τον τρόπο απόκτησης των κωδικών πρόσβασης με τους οποίους θα έχει πρόσβαση στις ηλεκτρονικές ιδρυματικές υπηρεσίες:

1. Φοιτητολόγιο: <https://classweb.uoi.gr> (βαθμολογίες –δηλώσεις μαθημάτων)

2. Ηλεκτρονικό ταχυδρομείο: email.uoi.gr.

Η διεύθυνση ηλεκτρονικού ταχυδρομείου που δημιουργείται αυτόματα είναι της μορφής username@uoi.gr (όπου username το όνομα χρήστη του Ιδρυματικού Λογαριασμού που ενεργοποιήσατε).

3. Ηλεκτρονική Υπηρεσία Απόκτησης Ακαδημαϊκής Ταυτότητας (πάσο): https://academicid.minedu.gov.gr

4. Ηλεκτρονική Υπηρεσία Ολοκληρωμένης Διαχείρισης Συγγραμμάτων (ΕΥΔΟΞΟΣ): <https://eudoxus.gr> (δήλωση για τα βιβλία)

**Επίσης με τους ίδιους κωδικούς θα μπορεί ο φοιτητής να υποβάλει αίτηση για μετεγγραφή, όταν ανακοινωθούν οι σχετικές ημερομηνίες από το Υπουργείο.**

**Δηλώσεις Μαθημάτων**

Οι πρωτοετείς φοιτητές παρακολουθούν τα μαθήματα του Α’ Εξαμήνου.

**Οι δηλώσεις μαθημάτων είναι υποχρεωτικές για όλους τους φοιτητές**. **Φοιτητής που δεν έχει δηλώσει κάποιο μάθημα δεν έχει δικαίωμα να συμμετέχει στην εξέταση του μαθήματος.**

Δηλώσεις μαθημάτων γίνονται δύο φορές το χρόνο, στις αρχές των ακαδημαϊκών εξαμήνων (μετά την ολοκλήρωση της εξεταστικής του Σεπτεμβρίου και του Φεβρουαρίου). Η Γραμματεία αναρτά στη σελίδα του Τμήματος, ανακοίνωση με οδηγίες για τις δηλώσεις και τις ημερομηνίες που το σύστημα είναι ανοιχτό για να κάνουν δήλωση οι φοιτητές, στη διεύθυνση : https://classweb.uoi.gr

**Πλατφόρμα Τηλεκπαίδευσης eclass**

Στην Πλατφόρμα Τηλεκπαίδευσης eclass <http://accfin.teiep.gr/eclass/> o φοιτητής μπορεί να ενημερώνεται για την ύλη των μαθημάτων και τις ανακοινώσεις των καθηγητών. Απαιτείται η εγγραφή του φοιτητή στο eclass (δε χρησιμοποιεί τους ίδιους κωδικούς με αυτούς που χρησιμοποιεί στο classweb.uoi.gr)

**Σίτιση φοιτητών**

Θα ανακοινωθούν από τη γραμματεία οι ημερομηνίες ηλεκτρονικής υποβολής αιτήσεων για τη δωρεάν σίτιση των πρωτοετών φοιτητών.

**Μετεγγραφές**

Οι αιτήσεις για μετεγγραφή υποβάλλονται στο Υπουργείο Παιδείας σε ημερομηνίες που ανακοινώνονται μετά την ολοκλήρωση των εγγραφών.

**Αναστολή σπουδών**

Η αίτηση διακοπής φοίτησης κατατίθεται στη Γραμματεία του Τμήματος και δε δύναται να υπερβαίνει τα δύο (2) έτη, συνεχόμενα ή μη, σύμφωνα με το άρθρο 34 του ν. 4777/2021. Σημειώνεται ότι, οι φοιτητές/τριες που διακόπτουν κατά τα ανωτέρω τις σπουδές τους, χάνουν τη φοιτητική ιδιότητα **καθ΄ όλο το χρονικό διάστημα της διακοπής**. Μετά τη λήξη της, επανέρχονται στο Τμήμα, με τα δικαιώματα και τις υποχρεώσεις που κατείχαν.

O/Η πρωτοετής φοιτητής/τρια υποβάλλει αίτηση διακοπής φοίτησης εφόσον έχει ολοκληρωθεί η διαδικασία αρχικής εγγραφής. Δεν έχει δικαίωμα υποβολής αίτησης διακοπής φοίτησης, εάν έχει ήδη λάβει βεβαίωση σπουδών για το Α΄ εξάμηνο ή το τρέχον εξάμηνο. Η αίτηση **περιλαμβάνει** το αιτούμενο χρονικό διάστημα αναστολής και είναι προαιρετική η αναφορά των λόγων σε αυτή. Για την έγκριση της διακοπής φοίτησης είναι απαραίτητο ο ενδιαφερόμενος/η φοιτητή/τρια να καταθέσει στη Γραμματεία του Τμήματος την Ακαδημαϊκή Ταυτότητα (πάσο).

**Χορήγηση πιστοποιητικών και εξυπηρέτηση από τη Γραμματεία**

Για τη χορήγηση πιστοποιητικών ο φοιτητής μπορεί :

-να υποβάλει αίτημα στη γραμματεία αυτοπροσώπως ή

-να αποστείλει email στο gramaccfin.uoi.gr ή

-να υποβάλει σχετική αίτηση μέσω οποιουδήποτε ΚΕΠ και να λάβει το πιστοποιητικό από το ΚΕΠ.

**Στεγαστικό Επίδομα φοιτητών**

Οι αιτήσεις για το στεγαστικό επίδομα θα υποβληθούν ηλεκτρονικά τον Ιούνιο 2022.

Τηλέφωνα επικοινωνίας

Γραμματεία: 2682050550,50621

Φοιτητική Μέριμνα (Σίτιση, Πρακτική, Στεγαστικό Επίδομα): 2682050560,50635